Магнит-электр прибору

Магнит-электр прибору – туруктуу ток тизмегиндеги ток күчүн, чыңалууну же электр санын өлчөгүч. Анын өлчөгүч механизминин кыймылдуу бөлүгүнүн оромундагы электр тогу менен ту­руктуу магниттин магнит агымынын өз ара аракеттенишине негизделген. Ал аз энергия сарп кылып, так өлчөйт жана өтө сезгич келет. Магнит-электр прибору амперметр, вольтметр, гальванометр, омметр ж. б. катары колдонулат. Өзгөрткүч түзүлүштөр (түзөткүч, инвентор) менен жабдылса, жогорку жана төмөнкү жыштыктагы өзгөрмө ток күчүн, чыңалуусун жана электр эмес чоңдуктарын да өлчөөгө болот. Шунттарды, кошумча каршылыктарды пайдаланганда прибордун ченөө чеги кеңеет. 
Категория: Терминдер жана түшүнүктөр
Колдонулган адабияттар
 “Кыргызстан” улуттук энциклопедиясы: 5-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2014. илл. ISBN 978 9967-14-111 -7